
PËR DISA  SHTESA DHE NDRYSHIME NË VENDIMIN E KUVENDIT 
NR. 102/2017, “PËR NGRITJEN 
E KOMISIONIT TË POSAÇËM PARLAMENTAR  PËR REALIZIMIN 
E REFORMËS ZGJEDHORE”, 
TË NDRYSHUAR

	Në mbështetje të neneve 77, pika 1, dhe 78, pika 1, të Kushtetutës, si dhe të neneve 24 dhe 55, pika 1, të Rregullores së Kuvendit, me propozimin e Kryetarit të Grupit Parlamentar të Partisë Socialiste, 

KUVENDI
I REPUBLIKËS SË SHQIPËRISË

VENDOSI:

	Në vendimin e  Kuvendit nr. 102/2017, “Për ngritjen e Komisionit të Posaçëm Parlamentar për Realizimin e Reformës Zgjedhore”, të ndryshuar”, bëhen shtesat dhe ndryshimet si më poshtë:
	1. Në pikën V bëhen këto ndryshime:
	I. Deputeti Damian Gjiknuri (PS) caktohet bashkëkryetar në vend të deputetes Blerina Gjylameti.
	II. Deputetja Blerina Gjylameti (PS) caktohet anëtare.
	2. Pas pikës IX shtohet pika IX/1 me këtë përmbajtje:
	“IX/1. 	Pranë Komisionit caktohet, në cilësinë e vëzhguesit, përfaqësuesi i partisë më të madhe të opozitës (PD), sipas rezultatit të zgjedhjeve për Kuvendin e Shqipërisë të vitit 2017,  i cili gëzon të drejtat e plota të përcaktuara në pikën VIII, si dhe  ato të pikës IX, të këtij vendimi që u përkasin bashkëkryetarëve të Komisionit.”. 
	3. Afati  i veprimtarisë së Komisionit  zgjatjet deri në datën 5 maj 2019.
	4. Ky vendim hyn në fuqi menjëherë.

KRYETARI
Gramoz Ruçi
Miratuar në datën  3.4.2019.

